
1. Cadrul legislativ european

- Regulamentul (CE) nr. 1211/2009 al Parlamentului European şi al Consiliului de instituire a Organismului autorităţilor europene de reglementare în domeniul comunicaţiilor electronice (OAREC) şi a Oficiului;

 


- Directiva 2009/140/CE a Parlamentului European şi a Consiliului de modificare a Directivelor 2002/21/CE privind un cadru de reglementare comun pentru reţelele şi serviciile de comunicaţii electronice, 2002/19/CE privind accesul la reţelele de comunicaţii electronice şi la infrastructura asociată, precum şi interconectarea acestora şi 2002/20/CE privind autorizarea reţelelor şi serviciilor de comunicaţii electronice;


- Directiva 2009/136/CE a Parlamentului European şi a Consiliului de modificare a Directivei 2002/22/CE privind serviciul universal şi drepturile utilizatorilor cu privire la reţelele şi serviciile de comunicaţii electronice, a Directivei 2002/58/CE privind prelucrarea datelor personale şi protejarea confidenţialităţii în sectorul comunicaţiilor publice şi a Regulamentului (CE) nr. 2006/2004 privind cooperarea dintre autorităţile naţionale însărcinate să asigure aplicarea legislaţiei în materie de protecţie a consumatorului;


- Regulamentul (CE) nr. 544/2009 al Parlamentului European şi al Consiliului din 18 iunie 2009 de modificare a Regulamentului (CE) nr. 717/2007 privind roaming-ul în reţelele publice de telefonie mobilă în interiorul Comunităţii şi a Directivei 2002/21/CE privind un cadru de reglementare comun pentru reţelele şi serviciile de comunicaţii electronice;


- Directiva nr. 2008/6/CE a Parlamentului European şi a Consiliului din 20 februarie 2008 de modificare a Directivei 97/67/CE cu privire la realizarea integrală a pieţei interne a serviciilor poştale ale Comunităţii;

- Recomandarea Comisiei nr. 2007/879/CE din 17 decembrie 2007 privind pieţele relevante de produse şi de servicii din sectorul comunicaţiilor electronice care pot face obiectul unei reglementari ex ante, în conformitate cu Directiva 2002/21/CE a Parlamentului European şi a Consiliului privind un cadru de reglementare comun pentru reţelele şi serviciile de comunicaţii electronice;

- Regulamentul (CE) nr. 717/2007 al Parlamentului European şi al Consiliului din 27 iunie 2007 privind roaming-ul în reţelele publice de telefonie mobilă în interiorul Comunităţii şi de modificare a Directivei 2002/21/CE;

- Directiva nr. 2006/24/EC din 15 martie 2006 privind stocarea datelor generate sau procesate de către furnizorii de reţele şi servicii de comunicaţii electronice destinate publicului;

- Decizia nr. 2004/641/EC din 14 septembrie 2004 pentru amendarea Deciziei 2002/627/2002 privind înfiinţarea Grupului Reglementatorilor Europeni pentru reţelele şi serviciile de comunicaţii electronice;


- Recomandarea Comisiei din 23 iulie 2003 privind procedura de notificare, termenele şi procedura de consultare stipulate în articolul 7 al Directivei 2002/21/EC a Parlamentului European şi a Consiliului privind cadrul comun de reglementare pentru reţelele şi serviciile de comunicaţii electronice;


- Recomandarea din 11 februarie 2003 a Comisiei Europene cu privire la pieţele relevante ale produselor şi serviciilor de comunicaţii electronice pentru care este posibilă reglementarea ex ante, conform Directivei nr. 2002/21/EC privind cadrul comun de reglementare pentru reţelele şi serviciile de comunicaţii electronice;

- Directiva nr. 2002/77/EC din 16 Septembrie 2002 privind competiţia pe pieţele serviciilor şi reţelelor de comunicaţii electronice;


- Directiva nr. 2002/58/EC din 31 iulie 2002 privind prelucrarea datelor cu caracter personal şi protecţia vieţii private în sectorul comunicaţiilor electronice;


- Decizia Comisiei Europene din 29 iulie 2002 de înfiinţare a Grupului Autorităţilor Europene de Reglementare pentru reţele şi servicii de comunicaţii electronice;


- Decizia nr. 2002/2002/EC din 26 iulie 2002 privind înfiinţarea Grupului Politicilor de Spectru Radio (RSPG- Radio Spectrum Policy Group)


- Instrucţiunile Comisiei Europene nr. 2002/C 165/03 pentru efectuarea analizelor de piaţă şi determinarea puterii semnificative pe piaţă în conformitate cu cadrul de reglementare comunitar pentru reţele şi servicii de comunicaţii electronice;

- Directiva nr. 2002/39/EC din 10 iunie 2002 a Parlamentului European şi a Consiliului cu privire la amendarea Directivei nr. 97/67/EC referitoare la liberalizarea în sfera serviciilor poştale comunitare;


- Directiva nr. 2002/22/EC din 24 aprilie 2002 privind serviciul universal şi drepturile utilizatorilor cu privire la reţelele şi serviciile de comunicaţii electronice;


- Directiva nr. 2002/21/EC din 24 aprilie 2002 privind cadrul comun de reglementare pentru reţelele şi serviciile de comunicaţii electronice;


- Directiva nr. 2002/20/EC din 24 aprilie 2002 privind autorizarea reţelelor şi serviciilor de comunicaţii electronice;


- Directiva nr. 2002/19/EC din 24 aprilie 2002 privind accesul la reţelele de comunicaţii electronice şi la infrastructura asociată, precum şi interconectarea acestora;


- Decizia nr. 676/2002/EC din 7 martie 2002 privind cadrul de reglementare pentru politicile de spectru în cadrul Comunităţii Europene;


- Decizia nr. 1999/5/EC privind echipamentele radio şi echipamentele terminale de telecomunicaţii şi recunoaşterea mutuală a conformităţii acestora;



- Directiva nr. 97/67/EC din 15 decembrie 1997 a Parlamentului European şi a Consiliului cu privire la regulile comune pentru dezvoltarea pieţei interne Comunitare a serviciilor poştale şi îmbunătăţirea calităţii serviciilor;



- Directiva nr. 91/287/EEC din 3 iunie 1991 privind desemnarea benzilor de frecvenţe cu scopul introducerii coordonate a sistemului DECT (Digital European Cordless Telecommunications) în Comunitatea Europeană;


- Directiva nr. 89/552/EEC din 3 octombrie 1989 privind coroborarea unor prevederi stabilite prin dispoziţii legale, de reglementare şi administrative în statele membre, cu privire la desfăşurarea activităţilor de difuzare a programelor de televiziune, modificată prin Directiva nr. 97/36/EC din 30 iunie 1997;


- Directiva nr. 2004/108/CE a Parlamentului European şi a Consiliului din 15 decembrie 2004 referitoare la apropierea legislaţiilor statelor membre cu privire la compatibilitatea electromagnetică şi care abrogă Directiva nr. 89/336/CEE;


- Directiva nr. 87/372/EEC din 25 iunie 1987 privind rezervarea benzilor de frecvenţe cu scopul introducerii coordonate a sistemului public celular terestru digital pan-european de comunicaţii în Comunitatea Europeană;


- Directiva nr. 2009/114/CE a Parlamentului European şi a Consiliului din 16 septembrie 2009 de modificare a Directivei nr. 87/372/CEE a Consiliului privind benzile de frecvenţă care urmează să fie rezervate pentru introducerea coordonată în Comunitate a telecomunicaţiilor mobile terestre digitale celulare paneuropene publice.
* * *


Necesitatea aplicării unitare a cadrului de reglementare UE în toate statele membre este esenţială pentru succesul dezvoltării unei pieţe interne de reţele și servicii de comunicaţii electronice. Cadrul de reglementare UE stabilește obiectivele care trebuie îndeplinite și reprezintă un cadru de acţiune pentru autorităţile naţionale de reglementare (ANR-uri), acordând acestora, totodată, în anumite domenii, un grad de flexibilitate în aplicarea normelor în funcţie de condiţiile naţionale.

Având în vedere necesitatea de a dezvolta o practică de reglementare unitară şi de a aplica în mod uniform cadrul de reglementare UE, Comisia a înfiinţat Grupul entităţilor europene de reglementare (GER) prin Decizia nr. 2002/627/CE a Comisiei din 29 iulie 2002 de instituire a Grupului entităţilor europene de reglementare în domeniul reţelelor și serviciilor de comunicaţii electronice, cu rolul de a acorda consultanţă şi asistenţă Comisiei în dezvoltarea pieţei interne şi, la un nivel mai general, pentru a asigura o interfaţă între ANR-uri şi Comisie. GER a adus o contribuţie pozitivă pentru a asigura o practică de reglementare unitară prin facilitarea cooperării dintre ANR-uri, precum şi dintre acestea şi Comisie. Această abordare de dezvoltare a unei consecvenţe sporite în activităţile ANR-urilor prin schimbul de informaţii şi cunoştinţe bazate pe experienţa lor practică s-a dovedit încununată de succes în timpul scurs de la punerea sa în aplicare. Este necesară o cooperare continuă şi intensificată între ANR-uri în vederea dezvoltării viitoare a pieţei interne a reţelelor și serviciilor de comunicaţii electronice.

Acest lucru necesită consolidarea GER şi recunoaşterea sa în cadrul de reglementare UE ca Organism al autorităţilor europene de reglementare în domeniul comunicaţiilor electronice (OAREC).

Rolul OAREC: 


(a) dezvoltă şi diseminează în rândul ANR-urilor cele mai bune practici de reglementare, precum abordările comune, metodologiile sau liniile directoare privind punerea în aplicare a cadrului de reglementare UE; 


(b) oferă, la cerere, asistenţă ANR-urilor privind aspectele legate de reglementare; 


(c) emite avize privind proiectele de decizie, recomandările şi liniile directoare ale Comisiei, menţionate în regulamente, în directivele-cadru şi în directivele speciale; 


(d) elaborează rapoarte şi oferă consiliere, la cererea motivată a Comisiei sau din proprie iniţiativă, şi emite avize Parlamentului European şi Consiliului, la cererea motivată a acestora sau din proprie iniţiativă, privind toate aspectele legate de comunicaţiile electronice care intră în sfera sa de competenţă; 


(e) asistă, la cerere, Parlamentul European, Consiliul, Comisia şi ANR-urile în relaţiile, discuţiile şi schimburile de opinii cu terţii şi asistă Comisia şi ANR-urile în diseminarea către terţi a celor mai bune practici în domeniul reglementării.

Sarcinile OAREC sunt, printre altele, următoarele: 

(a) să emită avize privind proiecte de măsuri ale ANR-urilor cu privire la definirea pieţei, desemnarea întreprinderilor care au o putere semnificativă pe piaţă și impunerea de măsuri corective, în conformitate prevederile Directivei nr. 2002/21/CE (directiva-cadru); să coopereze şi să conlucreze cu ANR-urile în conformitate cu Directiva-cadru; 

(b) să emită avize referitoare la proiectele de recomandări şi/sau liniile directoare privind forma, conţinutul și nivelul de detalii ale notificărilor, în conformitate cu articolul 7b din Directiva 2002/21/CE; 

(c) să fie consultat cu privire la proiectele de recomandări privind pieţele relevante de produse şi servicii, în conformitate cu art. 15 din Directiva 2002/21/CE; 

(d) să emită avize referitoare la proiectele de decizii privind identificarea pieţelor transnaţionale, în conformitate cu articolul 15 din Directiva 2002/21/CE; 


e) să ofere, la cerere, asistenţă ANR-urilor în contextul analizei pieţelor relevante în conformitate cu art. 16 din Directiva 2002/21/CE; 


(f) să emită avize referitoare la proiectele de decizii și recomandări privind armonizarea, în conformitate cu articolul 19 din Directiva 2002/21/CE; 


(g) să fie consultat și să emită avize privind litigiile transfrontaliere, în conformitate cu art. 21 din Directiva 2002/21/CE;  


(h) să emită avize referitoare la proiectele de decizii care autorizează sau interzic unei ANR să ia măsuri excepţionale, în conformitate cu prevederile art. 8 din Directiva 2002/19/CE (Directiva privind accesul); 


(i) să fie consultat cu privire la proiectele de măsuri pe tema accesului efectiv la numărul de apel de urgenţă „112”, în conformitate cu articolul  26 din Directiva 2002/22/CE (Directiva privind serviciul universal); 


(j) să fie consultat cu privire la proiectele de măsuri referitoare la punerea în aplicare eficientă a seriei de numere care încep cu „116”, în special a numărului liniei telefonice pentru copiii dispăruţi 116000, în conformitate cu articolul 27a din Directiva 2002/22/CE (…); 


 (l) să ofere, la cerere, asistenţă ANR-urilor privind aspectele legate de fraudă sau de utilizarea necorespunzătoare a resurselor de numerotare în cadrul Comunităţii, în special pentru servicii transfrontaliere; 


(m) să emită avize cu scopul de a garanta elaborarea de norme și cerinţe comune pentru furnizorii de servicii transfrontaliere pentru întreprinderi; 


(n) să monitorizeze și să raporteze cu privire la sectorul comunicaţiilor electronice, precum și să publice un raport anual privind evoluţiile din acest sector.

2. ROMÂNIA

În conformitate cu prevederile OUG nr. 22/2009 privind înfiinţarea Autorităţii Naţionale pentru Administrare şi Reglementare în Comunicaţii, aprobată prin Legea nr. 113/2010, cu modificările şi completările ulterioare, se înfiinţează Autoritatea Naţională pentru Administrare şi Reglementare în Comunicaţii (ANCOM), ca autoritate publică autonomă cu personalitate juridică, sub control parlamentar, finanţată integral din venituri proprii, prin reorganizarea Autorităţii Naţionale pentru Comunicaţii, care se desfiinţează
. 


ANCOM are ca rol punerea în aplicare a politicii naţionale în domeniul comunicaţiilor electronice, comunicaţiilor audiovizuale şi al serviciilor poştale, inclusiv prin reglementarea pieţei şi reglementarea tehnică în aceste domenii. 


ANCOM administrează şi gestionează resursele din domeniul comunicaţiilor electronice, incluzând, dar fără a se limita la acestea, spectrul de frecvenţe radio, resursele de numerotaţie şi alte resurse tehnice asociate, şi monitorizează benzile de frecvenţe radio cu utilizare neguvernamentală. 


ANCOM controlează îndeplinirea cerinţelor esenţiale privind comptabilitatea electromagnetică, a obligaţiilor privind utilizarea eficientă a spectrului de frecvenţe radio cu utilizare neguvernamentală, controlează îndeplinirea obligaţiilor privind utilizarea resurselor de numerotaţie şi a resurselor tehnice asociate, realizează controlul pieţei echipamentelor radio şi echipamentelor terminale de telecomunicaţii. 


În vederea realizării rolurilor sale, ANCOM îndeplineşte următoarele funcţii: 

a) de punere în aplicare a politicii şi strategiei sectoriale elaborate de Ministerul de profil în domeniul comunicaţiilor electronice, comunicaţiilor audiovizuale şi al serviciilor poştale; 

b) de administrare şi de gestionare a resurselor limitate, prin care planifică, alocă, urmăreşte şi evaluează utilizarea acestora pentru punerea în aplicare a politicilor în domeniu prin: 

1. administrarea spectrului radio prin planificarea, atribuirea, alocarea benzilor de frecvenţe, asignarea şi monitorizarea frecvenţelor radio din benzile de frecvenţe cu utilizare neguvernamentală, precum şi coordonarea la nivel naţional a gestionării frecvenţelor radio în conformitate cu Tabelul naţional de atribuire a benzilor de frecvenţă, denumit în continuare TNABF, şi cu acordurile internaţionale la care România este parte; 

2. gestionarea eficientă a benzilor de frecvenţe radio cu atribuire neguvernamentală în conformitate cu TNABF, prin alocarea şi/sau asignarea frecvenţelor radio, în scopul asigurării unei utilizări raţionale şi eficiente a acestora; 

3. administrarea şi alocarea resurselor de numerotaţie şi a resurselor tehnice asociate pentru reţele şi servicii de comunicaţii electronice, inclusiv prin elaborarea Planului naţional de numerotaţie, denumit în continuare PA/A/, şi a altor planuri în acest sens; 

4. gestionarea resurselor de numerotaţie la nivel naţional, în vederea utilizării raţionale şi eficiente a acestora; 

5. administrarea şi gestionarea altor resurse limitate în domeniul comunicaţiilor electronice; 

c) de reglementare a activităţilor în domeniul comunicaţiilor electronice, comunicaţiilor audiovizuale şi al serviciilor poştale, prin adoptarea şi implementarea de decizii cu caracter normativ şi individual, precum şi de proceduri funcţionale, operaţionale şi financiare, prin care se pun în aplicare politicile în domeniu, de urmărire şi control al respectării acestora; 

d) de elaborare de norme secundare specifice domeniului comunicaţiilor electronice şi al serviciilor poştale;

e) de reprezentare în organismele şi organizaţiile naţionale, regionale şi internaţionale, ca autoritate de reglementare în domeniul comunicaţiilor electronice şi al serviciilor poştale şi de administrare a resurselor limitate din domeniul comunicaţiilor electronice; 

f) de colaborare şi comunicare cu celelalte structuri ale administraţiei publice, cu societatea civilă şi cu cetăţenii, precum şi cu furnizorii de reţele şi de servicii în domeniul comunicaţiilor electronice, comunicaţiilor audiovizuale şi al serviciilor poştale; 

g) de organ de decizie, în condiţiile legii, în soluţionarea de litigii între furnizorii de reţele şi/sau servicii de comunicaţii electronice, în scopul asigurării liberei concurenţe şi al protecţiei intereselor utilizatorilor pe pieţele acestor servicii; 

h) de supraveghere şi control al respectării de către utilizatorii resurselor limitate a obligaţiilor ce le revin potrivit legii şi actelor administrative prin care au dobândit dreptul de a le utiliza; 

i) de elaborare de proceduri şi norme cu caracter tehnic specifice activităţii ANCOM; 

j) de supraveghere a pieţei echipamentelor radio şi echipamentelor terminale de telecomunicaţii; 

k) de control pentru îndeplinirea cerinţelor esenţiale de compatibilitate electromagnetică şi de utilizare eficientă a spectrului radio.

În îndeplinirea rolului şi funcţiilor sale legale, ANCOM se consultă şi colaborează cu Consiliul Concurenţei şi cu Autoritatea Naţională pentru Protecţia Consumatorilor, inclusiv prin furnizarea reciprocă de informaţii necesare aplicării atât a prevederilor legislaţiei concurenţei, cât şi a prevederilor legislaţiei din domeniul comunicaţiilor electronice şi al serviciilor poştale. 

În activitatea sa, ANCOM susţine obiectivele Organismului autorităţilor europene de reglementare în domeniul comunicaţiilor electronice, denumit în continuare OAREC, în vederea creării unui cadru de reglementare armonizat şi coerent la nivel european. În acest sens, în exercitarea atribuţiilor sale, ANCOM are în vedere opiniile şi poziţiile comune adoptate de OAREC. 

ANCOM promovează concurenţa în sectorul comunicaţiilor electronice şi în sectorul serviciilor poştale, printre altele, prin: 

a) luarea măsurilor necesare în scopul prevenirii şi înlăturării acţiunilor care restrâng, împiedică sau denaturează concurenţa sau pot avea un astfel de efect, în domeniul comunicaţiilor electronice, inclusiv în ceea ce priveşte transmisia conţinutului informaţiei, şi al serviciilor poştale; 

b) luarea măsurilor necesare pentru ca utilizatorii, inclusiv utilizatorii cu dizabilităţi, vârstnici sau cu nevoi sociale speciale, să obţină un maximum de beneficii în ceea ce priveşte diversitatea ofertei, tarifele şi calitatea serviciilor; 

c) încurajarea utilizării efective şi asigurarea administrării eficiente a resurselor limitate pe care le gestionează.


ANCOM contribuie la dezvoltarea pieţei interne a Comunităţii Europene, în special prin: 

a) înlăturarea barierelor în calea furnizării la nivel european a reţelelor şi serviciilor de comunicaţii electronice, a infrastructurii asociate şi a serviciilor poştale, inclusiv prin armonizarea TNABF, a PNN şi a planurilor de perspectivă cu European Common Table for Frequency Band Allocation (ECTFBA) - Planul comun european de alocare a benzilor de frecvenţă, European Telephony Numbering Space (ETNS) - Planul european de numerotaţie telefonică şi cu alte norme paneuropene de aplicare; 

b) încurajarea stabilirii şi dezvoltării de reţele transeuropene, a interoperabilităţii serviciilor paneuropene şi a conectivităţii dintre utilizatorii finali; 

c) cooperarea cu autorităţile naţionale de reglementare cu atribuţii similare din străinătate, precum şi cu Comisia Europeană şi OAREC, în vederea dezvoltării unei practici de reglementare coerente şi a aplicării unitare şi concertate a legislaţiei Uniunii Europene. 

ANCOM promovează interesele utilizatorilor finali din Uniunea Europeană, în special prin: 

a) asigurarea unui nivel înalt de protecţie a utilizatorilor finali în relaţiile acestora cu furnizorii; 

b) implicarea în asigurarea unui nivel înalt de protecţie a drepturilor persoanelor, în special a dreptului la viaţa privată, cu privire la prelucrarea datelor cu caracter personal; 

c) promovarea furnizării de informaţii clare, în special în ceea ce priveşte transparenţa tarifelor şi a condiţiilor de utilizare a serviciilor de comunicaţii electronice destinate publicului; 

d) asigurarea condiţiilor de exercitare a dreptului de acces la serviciile din sfera serviciului universal în domeniul comunicaţiilor electronice şi în domeniul serviciilor poştale; 

e) promovarea intereselor specifice ale utilizatorilor cu dizabilităţi, vârstnici sau cu nevoi sociale speciale; 

f) asigurarea protejării integrităţii şi securităţii reţelelor publice de comunicaţii electronice; 

g) promovarea posibilităţii utilizatorilor finali de a accesa şi distribui informaţii sau de a utiliza aplicaţii sau servicii potrivit propriilor decizii.

În vederea atingerii obiectivelor prevăzute de lege, ANCOM aplică principiile obiectivităţii, transparenţei, nediscriminării şi proporţionalităţii în activitatea de reglementare, printre altele, prin: 

a) promovarea unor reglementări predictibile prin asigurarea unei abordări consistente, revizuite la intervale de timp adecvate; 

b) asigurarea respectării principiului nediscriminării în tratamentul aplicat furnizorilor de reţele şi servicii de comunicaţii electronice sau furnizorilor de servicii poştale aflaţi în situaţii similare; 

c) protejarea concurenţei în beneficiul utilizatorilor finali şi promovarea, acolo unde este cazul, a concurenţei bazate pe infrastructuri; 

d) promovarea investiţiilor eficiente şi inovaţiei în infrastructuri noi şi îmbunătăţite, inclusiv prin asigurarea asupra faptului că orice obligaţii de acces impuse au în vedere riscurile specifice asociate investiţiei şi permit acordurile de cooperare între investitori şi persoanele care solicită accesul, pentru a împărţi riscurile investiţiei, asigurând în acelaşi timp concurenţa pe piaţă şi respectarea principiului nediscriminării; 

e) luarea în considerare a condiţiilor diferite de concurenţă şi de necesităţi ale utilizatorilor din diverse arii geografice; 

f) impunerea de obligaţii de reglementare ex ante doar acolo unde nu există concurenţă efectivă sau sustenabilă şi relaxarea sau retragerea acestor obligaţii acolo unde aceste condiţii sunt îndeplinite. 

În activitatea sa, ANCOM are în vedere respectarea principiului neutralităţii tehnologice, prin prisma fenomenului convergenţei tehnologiilor, şi contribuie, în limitele competenţelor sale, la asigurarea implementării politicilor care urmăresc promovarea diversităţii culturale şi lingvistice, precum şi a pluralismului media,  luând în acest sens măsuri rezonabile, cu respectarea principiilor proporţionalităţii, nediscriminării, transparenţei şi deplinei obiectivităţi.


ANCOM exercită următoarele atribuţii specifice în domeniul comunicaţiilor electronice, comunicaţiilor audiovizuale şi al serviciilor poştale: 

1. elaborează şi actualizează autorizaţiile generale; 

2. monitorizează şi controlează respectarea obligaţiilor impuse furnizorilor de reţele şi de servicii de comunicaţii electronice prin autorizaţiile generale; 

3. promovează şi sprijină armonizarea la nivel european a utilizării resurselor de numerotaţie, în conformitate cu instrumentele juridice în vigoare în cadrul Uniunii Europene; 

4. adoptă PNN şi orice modificări ale acestuia, sub rezerva restricţiilor impuse din motive de securitate naţională; înainte de adoptarea PNN, ANCOM are obligaţia de a informa Ministerul pentru Societatea Informaţională în legătură cu modificările aduse; 

5. gestionează la nivel naţional resursele de numerotaţie şi frecvenţele radio din benzile alocate pentru utilizare neguvernamentală; 

6. gestionează la nivel naţional resursele tehnice necesare în vederea furnizării serviciilor de comunicaţii electronice destinate publicului sau operării reţelelor publice de comunicaţii electronice; 

7. administrează şi coordonează la nivel naţional gestionarea frecvenţelor radio în conformitate cu TNABF şi cu acordurile internaţionale la care România este parte; 

8. acordă licenţele de utilizare a resurselor de numerotaţie, stabileşte şi încasează tarifele pentru emiterea licenţelor, în conformitate cu legislaţia în vigoare şi în concordanţă cu costurile administrative aferente emiterii acestora; 

9. stabileşte şi încasează tarifele de utilizare a resurselor de numerotaţie, în conformitate cu legislaţia în vigoare; 

10. emite reglementări privind modul de utilizare a resurselor de numerotaţie şi a frecvenţelor radio din benzile atribuite pentru utilizare neguvernamentală; 

11. propune Guvernului spre adoptare TNABF, după obţinerea avizului conform al Comisiei Interdepartamentale de Radiocomunicaţii pentru atribuirile cuprinzând benzi de frecvenţe radio cu utilizare guvernamentală sau a acelor aflate în partaj guvernamental/neguvernamental; 

12. acordă licenţele de utilizare a frecvenţelor radio pentru furnizarea de reţele şi servicii de comunicaţii electronice care utilizează spectrul radio, precum şi licenţele de emisie şi stabileşte şi încasează tariful de utilizare a spectrului;

13. alocă şi asignează frecvenţele radio în benzile cu atribuire neguvernamentală, exclusivă sau în partaj, prevăzute în TNABF, cu respectarea reglementărilor, acordurilor şi protocoalelor naţionale şi internaţionale, şi implementează procedurile de coordonare stabilite prin acordurile internaţionale; 

14. acordă autorizaţiile de asignare a frecvenţelor radio şi autorizaţiile tehnice, cu respectarea reglementărilor în vigoare; 

15. realizează expertizele tehnice necesare utilizării raţionale şi eficiente a frecvenţelor radio, în scopul determinării posibilităţii de alocare a benzilor de frecvenţe radio, în condiţiile legii; 

16. analizează şi realizează expertizarea tehnică a utilizării frecvenţelor radio pentru asigurarea compatibilităţii electromagnetice dintre staţiile şi reţelele de radiocomunicaţii autorizate, precum şi pentru prevenirea perturbaţiilor prejudiciabile, în scopul evaluării posibilităţii de asignare a acestora, în urma solicitărilor; 

17. alocă şi asignează codurile de identificare pentru unele servicii de radiocomunicaţii, certifică personalul de operare a staţiilor de radiocomunicaţii şi asigură activităţile de evidenţă conexe acestor activităţi; 

18. asigură evidenţa permanentă a utilizării frecvenţelor radio prin asigurarea evidenţei asignărilor de frecvenţe şi întreţinerea permanentă a bazelor de date specializate care formează Registrul naţional al frecvenţelor asignate/alocate; 

19. monitorizează spectrul de frecvenţe radio cu atribuire neguvernamentală; 

20. supraveghează şi controlează respectarea obligaţiilor cuprinse în licenţele de utilizare a frecvenţelor radio sau în licenţele de emisie ori în reglementările din domeniul radiocomunicaţiilor; 

201. elaborează norme tehnice, inclusiv privind exercitarea controlului respectării unor obligaţii în domeniul comunicaţiilor electronice, comunicaţiilor audiovizuale, echipamentelor radio şi echipamentelor terminale de comunicaţii electronice, compatibilităţii electromagnetice şi serviciilor poştale, precum şi pentru utilizarea resurselor limitate din domeniul comunicaţiilor electronice. 

21. identifică pieţele relevante din sectorul comunicaţiilor electronice; 

22. efectuează analizele de piaţă în situaţiile în care acestea sunt obligatorii, potrivit legii; 

23. desemnează furnizorii de reţele şi de servicii de comunicaţii electronice cu putere semnificativă pe piaţă; 

24. impune în sarcina operatorilor şi furnizorilor de servicii de comunicaţii electronice cu putere semnificativă pe piaţă obligaţii specifice, în conformitate cu prevederile legale în vigoare; 

25. desemnează furnizorii de serviciu universal în domeniul comunicaţiilor electronice şi serviciilor poştale şi impune obligaţii corespunzătoare în sarcina acestora; 

26. gestionează mecanismele de finanţare a obligaţiilor legate de asigurarea serviciului universal, prevăzute de legislaţia specială; 

27. stabileşte măsurile necesare pentru implementarea portabilităţii numerelor; 

28. controlează îndeplinirea obligaţiilor impuse furnizorilor de serviciu universal în temeiul prevederilor legislaţiei speciale;

29. exercită atribuţiile stabilite prin Legea nr. 506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice, cu modificările şi completările ulterioare; 

30. exercită atribuţiile care revin autorităţii de reglementare în temeiul prevederilor Ordonanţei Guvernului nr. 31/2002, aprobată cu modificări şi completări prin Legea nr. 642/2002, cu modificările şi completările ulterioare; 

31. eliberează avizele necesare obţinerii autorizaţiei de construire a pilonilor şi clădirilor care pot afecta funcţionarea sistemelor de monitorizare ale ANCOM; 

32. elaborează reglementările necesare pentru realizarea comunicaţiilor către Sistemul naţional unic pentru apeluri de urgenţă, inclusiv în ceea ce priveşte transmiterea apelurilor de urgenţă de la bordul vehiculelor prin utilizarea serviciului de apeluri eCall; 

33. participă la lucrările Comisiei interdepartamentale de radiocomunicaţii.

Conducerea ANCOM este asigurată de un preşedinte şi 2 vicepreşedinţi, numiţi de către preşedintele României, la propunerea Guvernului. Salariul de bază al preşedintelui şi vicepreşedinţilor ANCOM este stabilit la nivelul indemnizaţiei cuvenite funcţiei de secretar de stat, în cazul preşedintelui, şi, respectiv, funcţiei de subsecretar de stat, în cazul vicepreşedinţilor. 

Preşedintele şi vicepreşedinţii ANCOM trebuie să îndeplinească următoarele condiţii: 

a) să fie cetăţeni români cu o experienţă de cel puţin 5 ani în domeniul comunicaţiilor sau în domeniul juridic ori economic în general; 

b) să nu exercite alte funcţii publice sau private, cu excepţia celor didactice; 

c) să nu aibă menţiuni în cazierul judiciar; 

d) să nu deţină acţiuni sau părţi sociale, direct sau indirect, la societăţi comerciale cu activităţi în domeniul comunicaţiilor electronice şi serviciilor poştale sau cu alte activităţi din domeniul de reglementare al ANCOM şi să nu facă parte din organele de conducere ale unor astfel de societăţi; 

e) să nu fie membri ai vreunui partid politic pe perioada exercitării mandatului 
Preşedintelui şi vicepreşedinţilor ANCOM li se aplică în mod corespunzător dispoziţiile cap. IV „Alte conflicte de interese şi incompatibilităţi" din cadrul titlului IV „Conflictul de interese şi regimul incompatibilităţilor în exercitarea demnităţilor publice şi funcţiilor publice" al Legii nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, cu modificările şi completările ulterioare. 

Durata mandatului preşedintelui şi al vicepreşedinţilor ANCOM este de 6 ani, cu posibilitatea prelungirii pe aceeaşi perioadă o singură dată.

Preşedintele reprezintă ANCOM în raporturile cu Parlamentul, Guvernul, ministerele, cu alte autorităţi publice şi organizaţii, precum şi cu persoanele juridice şi fizice din ţară şi din străinătate, fiind ordonator principal de credite. 

În exercitarea atribuţiilor sale, preşedintele emite decizii cu caracter normativ, care se publică în Monitorul Oficial al României, Partea I.

Preşedintele ANCOM are următoarele atribuţii: 

a) aprobă strategiile de dezvoltare instituţională a ANCOM, programele de activitate şi programele de cooperare; 

b) aprobă planul anual de activitate al ANCOM; 

c) aprobă planurile de investiţii ale ANCOM; 

d) coordonează procesul de elaborare şi de implementare a reglementărilor din domeniile de competenţă ale ANCOM; 

e) convoacă şi prezidează reuniunile plenare ale Consiliului consultativ; 

f) aprobă, prin decizie internă, structura organizatorică, statul de funcţii şi numărul de posturi ale ANCOM; 

g) stabileşte sediile structurilor teritoriale ale ANCOM; 

h) stabileşte, prin decizie internă, atribuţiile specifice fiecărui compartiment din cadrul ANCOM; 

i) aprobă regulamentul intern al ANCOM; 

j) coordonează activitatea compartimentelor ANCOM; 

k) negociază şi semnează pentru şi în numele ANCOM contractul colectiv de muncă; 

l) aprobă organizarea concursurilor pentru ocuparea posturilor din cadrul ANCOM; 

m) aprobă angajarea, avansarea, precum şi modificarea sau încetarea raporturilor de muncă ale personalului ANCOM; 

n) aprobă deplasările în ţară şi în străinătate ale personalului ANCOM; 

o) orice alte atribuţii care îi revin potrivit legii.

Finanţarea cheltuielilor curente şi de capital ale ANCOM se asigură integral din venituri proprii, care provin din următoarele surse: 

a) tariful de monitorizare datorat, în conformitate cu prevederile cap. VIII1 din Ordonanţa de urgenţă a Guvernului nr. 79/2002, aprobată cu modificări şi completări prin Legea nr. 591/2002, cu modificările şi completările ulterioare, pentru activitatea de supraveghere şi control în domeniul comunicaţiilor electronice şi al serviciilor poştale, desfăşurată de ANCOM; 

b) tariful de utilizare a spectrului, în conformitate cu prevederile art. 19 alin. (1) din Ordonanţa de urgenţă a Guvernului nr. 79/2002, aprobată cu modificări şi completări prin Legea nr. 591/2002, cu modificările şi completările ulterioare; 

c) tariful de utilizare a resurselor de numerotaţie, în conformitate cu prevederile art. 19 alin. (2) din Ordonanţa de urgenţă a Guvernului nr. 79/2002. aprobată cu modificări şi completări prin Legea nr. 591/2002, cu modificările şi completările ulterioare; 

d) donaţii, legate şi sponsorizări în condiţiile legii; 

e) credite interne şi externe contractate în condiţiile legii; 

f) alte venituri ce se pot realiza în condiţiile legii.

Activitatea ANCOM este analizată de Parlament prin dezbaterea raportului anual, care se prezintă pentru anul anterior, precum şi a rapoartelor specifice întocmite la solicitarea Comisiei pentru tehnologia informaţiei şi comunicaţiilor din cadrul Camerei Deputaţilor şi a Comisiei economice, industrii şi servicii din cadrul Senatului.

3. GERMANIA


Legea privind Agenţia Federală privind energia electrică, gaz metan, telecomunicaţii, poştă şi căi ferate reprezintă o structură înfiinţată de Guvernul federal cu atribuţii în următoarele domenii
:

- dreptul de folosinţă a reţelelor de furnizare a energiei electrice şi de gaz metan, inclusiv dreptul de utilizare a energiei din surse regenerabile;

- telecomunicaţii;

- servicii poştale;

- dreptul de folosinţă a infrastructurii feroviare, în conformitate cu Legea privind Administraţia Federală a Căilor Ferate.

Structura de conducere este formată dintr-un preşedinte şi doi vicepreşedinţi. Preşedintele reprezintă Agenţia şi reglementează activitatea structurii conform normelor de procedură internă, care sunt aprobate de către Ministerul Federal al Economiei şi Tehnologiei. 


Preşedintele şi cei doi vicepreşedinţi sunt numiţi la propunerea Consiliului Consultativ al Guvernului federal. Preşedintele şi vicepreşedinţii Agenţiei sunt funcţionari publici oficiali care colaborează cu Guvernul federal. Mandatul are o perioadă de 5 ani, iar numărul maxim de mandate pe care îl poate avea o persoană este de două. Preşedintele depune jurământul în faţa Ministrului Federal al Economiei şi Tehnologiei.

Agenţia are un Consiliu consultativ, care este format din 16 membri ai Bundestag-ului şi 16 reprezentanţi ai Consiliului Federal, ultimii trebuind să fie membrii ai guvernelor landurilor sau ai partidelor politice. Membrii Bundestag-ului sunt numiţi pe durata mandatului de parlamentar. Demisiile scrise pot fi depuse la  Ministerul Federal al Economiei şi Tehnologiei. În cazul în care un membru al Consiliului părăseşte funcţia, până la numirea unei noi persoane, funcţia este ocupată de un membru supleant.


Consiliul adoptă propriul Regulament de procedură, care trebuie aprobat de către Ministerul Federal al Economiei şi Tehnologiei.


Consiliul poate să-şi desfăşoare lucrările dacă sunt prezente mai mult de jumătate din persoanele numite de fiecare structură - Bundestag şi Consiliul Federal, deciziile fiind adoptate cu majoritatea simplă. Consiliul se întruneşte în fiecare trimestru, în cel puţin o şedinţă. Reuniunile extraordinare se convoacă la solicitarea a cel puţin trei membri.


În fiecare land funcţionează un consiliu care este format din reprezentanţi ai autorităţilor responsabile pentru îndeplinirea atribuţiilor prevăzute de Legea energiei. Fiecare autoritate regională de reglementare poate trimite un reprezentant în aşa numitele consilii locale care au atribuţii în domeniul comunicaţiilor. Acestea se întrunesc cel puţin o dată la 6 luni, iar şedinţele nu sunt publice.   


4. UNGARIA


În conformitate cu Legea C din 2003 privind comunicaţiile electronice, Autoritatea Naţională pentru Comunicaţii, este structura naţională cu atribuţii în domeniu.

Autoritatea Naţională pentru Comunicaţii este o entitate publică cu personalitate juridică şi competenţe la nivel naţional. Autoritatea este în subordinea  Guvernului, fiind coordonată şi supravegheată de către ministerul de resort
.

Principalele atribuţii, coordonate cu obiectivele şi principiile enunţate în lege, sunt reprezentate de facilitarea funcţionării şi dezvoltării pieţei de comunicaţii electronice, protejarea intereselor entităţilor care desfăşoară activităţi în domeniul comunicaţiilor electronice, de promovarea, stabilirea şi menţinerea unei concurenţe loiale şi eficiente în industria de profil, precum şi de supravegherea respectării cadrului legal de către organizaţiile şi persoanele care desfăşoară activităţi în domeniu.


Autoritatea îşi exercită funcţiile şi atribuţiile în mod independent, în conformitate cu prevederile legale şi deciziile Guvernului. Furnizorii de servicii de comunicaţii electronice trebuie să plătească o taxă de „supraveghere a pieţei”, cu scopul de a acoperi costurile suportate de autoritate în îndeplinirea atribuţiilor. Valoarea taxei nu trebuie să fie mai mare de 0,35% din venitul net al furnizorului de servicii de comunicaţii electronice, din anul precedent.


Printre altele:


- autoritatea propune modificări ale legislaţiei de profil, potrivit competenţelor sale, atunci când este necesar, dar cel puţin o dată pe an, trebuind să participe la elaborarea legislaţiei în domeniu;

- organizează audieri publice pe teme de interes specific;


- pregăteşte rapoarte anuale privind concurenţa în industria comunicaţiilor electronice, pe care îl înaintează Guvernului, comisiei competente a Parlamentului, publicând un rezumat al raportului într-un cotidian naţional;


- evaluează şi analizează în permanenţă piaţa de comunicaţii în conexiune cu cea de IT;


- evaluează continuu starea pieţei de comunicaţii;


- defineşte pieţele relevante, în conformitate cu dispoziţiile legale, analizând concurenţa pe pieţele relevante, pentru a identifica actorii cu putere semnificativă pe piaţa de profil;


 - acţionează la cerere sau din oficiu în cazul în care se constată încălcări ale normelor privind comunicaţiile electronice şi în cazul procedurilor iniţiale în legătură cu litigiile privind executarea contractelor;


- intervine în cauzele care privesc stabilirea tarifelor privind serviciile de profil;


- stabileşte cuantumul taxei de supraveghere a pieţei pentru fiecare furnizor de servicii electronice;


- coordonează punerea în aplicare a sarcinilor şi atribuţiilor de furnizare a datelor referitoare la comunicaţiile electronice prevăzute în conformitate cu dispoziţiile legislative din domeniul apărării şi securităţii naţionale;

 
- acordă licenţele entităţilor care îşi desfăşoară activitatea în domeniul comunicaţiilor electronice, având atribuţii inclusiv în gestionarea frecvenţelor civile care nu se află în domeniul de aplicare al guvernului sau ministerului de profil;


- acţionează în calitate de autoritate tehnică în domeniul comunicaţiilor electronice.

Consiliul de administraţie:

a) răspunde de punerea în aplicare a dispoziţiilor legale şi de hotărârile  Guvernului în domeniul comunicaţiilor electronice;


b) exercitarea funcţiilor care decurg din competenţele definite mai sus;


c) adoptă planul anual de supraveghere a pieţei şi urmăreşte punerea sa în aplicare; 


d) propune planul de buget anual al Autorităţii, întocmind rapoarte bianuale;

e) face propuneri de modificare a legii privind comunicaţiile electronice.

Consiliul este format din 7 membri. Şase membri sunt numiţi de către ministrul de resort pe un mandat de 5 ani, la recomandarea unui corp de nominalizare tehnic, constituit din specialişti cu o activitate deosebită în domeniu, invitate de ministru.


Preşedintele Consiliului va fi numit de către primul-ministru pe o perioadă de cinci ani, la recomandarea ministrului de resort.


Membrii consiliului de administraţie trebuie să aibă cel puţin trei ani de experienţă profesională în industria de comunicaţii şi studii în domeniu. Preşedintele consiliului trebuie să aibă cel puţin cinci ani de experienţă profesională în industria de comunicaţii.

Membrii sau preşedintele Consiliului pot avea un număr nelimitat de mandate.  Dincolo de regulile aplicate din Legea privind conflictele de interese, în conformitate cu art. 21 alin (1), (3) şi (5) din Legea XXIII privind statutul juridic al funcţionarilor publici, membrii consiliului de administraţie şi rudele lor, în conformitate cu dispoziţiile art. 685 b) din Codul Civil, nu pot fi membri ai oricărei societăţi sau nu pot avea afaceri sau legături de cooperare cu societăţi care desfăşoară activităţi de comunicaţii de orice fel.


Ministrul poate demite un membru al consiliului, în cazul în care:

a) acesta nu poate îndeplini funcţiile sale în mod continuu pentru mai mult de 90 zile;


b) există un conflict de interese, în conformitate cu prevederile legale, care nu este rezolvat în termen de 30 de zile de la data numirii sau de la data la care conflictul de interese a fost identificat;


c) după o procedură penală împotriva membrul consiliului, atunci când se constată de către instanţă săvârşirea unei infracţiuni, iar funcţionarul respectiv a devenit nedemn de poziţia sa.

Timp de un an după încheierea mandatului lor, membrii consiliului nu trebuie:

a) să stabilească o relaţie de muncă sau orice alt raport juridic cu o întreprindere de profil;


b) să încheie contacte comerciale regulate cu o întreprindere de profil;


c) să achiziţioneze un pachet de acţiuni într-o societate de profil.

Aceleaşi prevederi se aplică şi Preşedintelui Consiliului de administraţie.


Angajaţii autorităţii trebuie să fie funcţionari publici care se supun dispoziţiilor legii privind funcţionarii publici cu diferenţele salariale prevăzute de legea privind comunicaţiile electronice, salariul acestora fiind cu 35% mai mare decât cel al funcţionarilor publici. 

Preşedintele consiliului primeşte compensaţii şi beneficii echivalente cu remuneraţiile primite de secretarii de stat, în timp ce compensaţiile şi beneficiile primite de membrii consiliului de administraţie şi directorul general al Autorităţii sunt echivalente cu remuneraţia sub-secretarilor de stat.

5. FRANŢA

Autoritatea pentru reglementarea comunicaţiilor electronice şi serviciilor poştale
, este entitatea naţională cu atribuţii în domeniu.

Colegiul director este compus din şapte membri, care trebuie să aibă o activitate independentă faţă de diferiţii operatori de pe piaţă. Independenţa autorităţii de reglementare se realizează prin metoda de numire a membrilor Colegiului Autorităţii: 3 dintre aceştia sunt numiţi de către Preşedintele Republicii, ceilalţi 4 fiind numiţi de Preşedintele Adunării Naţionale, respectiv Preşedintele Senatului.


Preşedintele Autorităţii este numit de Preşedintele Republicii la propunerea primului-ministru, numirea venind după consultarea cu comisiile parlamentare competente - Comisia pentru afaceri economice, de mediu şi teritoriu din Adunarea Naţională, respectiv Comisia pentru afaceri economice a Senatului.


Membrii colegiului ARCEP nu pot fi revocaţi o perioadă de 6 ani, mandatul nu poate fi reînnoit, iar activitatea lor este incompatibilă cu orice altă activitate profesională sau publică. 

Prin adoptarea Ordonanţei din 12 martie 2014 privind sancţiunile aplicate în domeniul comunicaţiilor poştale şi electronice, Autoritatea a primit o serie de competenţe suplimentare:


- plenul, compus din cei 7 membri, deliberează cu privire la toate deciziile şi avizele din domeniu, cu excepţia cazurilor pentru care legea a prevăzut în mod expres că oricare dintre celelalte structuri ale Autorităţii este competentă;


- grupul privind soluţionarea litigiilor este compus din patru membri, inclusiv preşedintele Autorităţii. 

- grupul privind sancţionarea faptelor care intră sub incidenţa legii este format din 3 persoane, cu excepţia Preşedintelui.


Decretul privind procedura de sancţionare a fost publicat în august 2014.


Potrivit Codului privind serviciile poştale şi comunicaţiile electronice, Preşedintele Autorităţii pentru reglementarea comunicaţiilor electronice şi serviciilor poştale poate apela cu acordul miniştrilor de profil, la departamentele de stat a căror asistenţă este necesară pentru îndeplinirea misiunii ARCEP.

6. MAREA BRITANIE


Autoritatea pentru reglementare şi concurenţă în industria de telecomunicaţii a Marii Britanii este structura naţională cu atribuţii în domeniul telecomunicaţiilor (OFCOM)
.


Principalele atribuţii ale OFCOM vizează reglementarea sectorului radio şi televiziune, a telecomunicaţiilor pe linii fixe, telefonie mobilă, a serviciilor poştale şi a celor wireless.


Activitatea Autorităţii are la bază prevederile Legii privind comunicaţiile (2003). Potrivit legii, sarcina principală a OFCOM este aceea de a promova interesele cetăţenilor şi ale consumatorilor, după caz, prin promovarea concurenţei. 


OFCOM este finanţat din taxele încasate pentru reglementarea serviciilor din domeniul audiovizualului şi a reţelelor de comunicaţii, fiind finanţată şi de la bugetul de stat atunci când este cazul.


Principii


- OFCOM trebuie să reglementeze prin planuri anuale clare, articulate, evaluate de public, obiectivele politicii guvernului în domeniul comunicaţiilor;

- Oficiul trebuie să intervină în cazul în care una din politicile publice ale guvernului nu poate fi pusă în aplicare de entităţile de profil;


- Autoritatea trebuie să se asigure că intervenţiile sale sunt bazate pe dovezi, acestea trebuind să fie proporţionale, consecvente şi transparente;


- OFCOM nu trebuie să apeleze la politici de intruziune în cadrul de funcţionare a unei firme de profil;


- OFCOM trebuie să urmărească în mod constant piaţa de profil, pentru a se implementa tehnologia de ultimă generaţie în domeniul de competenţă.


Atribuţii:


- reglementarea serviciilor de comunicaţii electronice din Marea Britanie, inclusiv servicii de mare viteză în bandă largă;


- asigurarea unor servicii de televiziune şi radio de înaltă calitate, care sunt furnizate de operatori diferiţi;


- asigurarea unui serviciu poştal universal în Marea Britanie, care să beneficieze de un preţ unic pe întreg teritoriul ţării;


- folosirea eficientă a spectrului de frecvenţe radio de către utilizatori;

- utilizarea optimă a spectrului electromagnetic;


- aplicarea standardelor care asigură o protecţie adecvată pentru public împotriva materialelor dăunătoare în serviciile de televiziune şi radio.


Structura de conducere a OFCOM este formată din 3-6 membri, consideraţi membri executivi, numărul lor fiind stabilit de către Secretarul de Stat cu atribuţii în domeniu. Preşedintele OFCOM este numit de către secretarul de stat. 

Remuneraţiile, pensiile şi alte drepturi ale acestor funcţionari sunt stabilite prin lege. Remuneraţiile şi pensiile membrilor neexecutivi sunt stabilite de către Secretarul de Stat.


Finanţarea OFCOM, sub rezerva oricărei restricţii impuse de către guvern sau de orice act normativ privind tarifele aplicate, se realizează din veniturile obţinute din activităţile specifice necesare pentru îndeplinirea obligaţiilor.


Orice surplus de venituri poate rămâne în bugetul OFCOM, după consultarea cu Secretarul de Stat. 


În cazul în care finanţarea din surse proprii nu este suficientă pentru desfăşurarea în bune condiţii a activităţii, Secretarul de stat poate solicita alocarea de fonduri de la bugetul de stat.


OFCOM poate înfiinţa comisii şi alte structuri consultative, pe care le consideră necesare pentru îndeplinirea atribuţiilor legale. Comisiile instituite prin decizia Autorităţii pot cuprinde atât persoane din afara instituţiei, cât şi angajaţii ai OFCOM.


7. POLONIA


Oficiul pentru Comunicaţii Electronice (UKE) este autoritatea naţională de reglementare pentru piaţa de telecomunicaţii şi servicii poştale. UKE este, de asemenea, autoritatea specializată în domeniul evaluării conformităţii echipamentelor, inclusiv echipamentele terminale de telecomunicaţii şi radio.


Atribuţiile Oficiului de comunicaţii electronice sunt prevăzute în:


- Legea Telecomunicaţiilor;


- Legea Poştei;


- Legea privind sistemul de evaluare a conformităţii;


- Legea privind compatibilitatea electromagnetică.


Atribuţiile specifice ale Oficiului, includ, printre altele:


- îndeplinirea sarcinilor legate de reglementarea şi supravegherea pieţelor de servicii de telecomunicaţii, gestionarea spectrului de frecvenţe, resursele orbitale şi de numerotaţie, precum şi punerea în aplicare a conformităţii cu cerinţele de compatibilitate electromagnetică;


- îndeplinirea sarcinilor care revin din gestionarea chestiunilor legate de funcţionarea pieţei de telecomunicaţii şi servicii poştale, piaţa echipamentelor şi soluţionarea litigiilor dintre entităţile care asigură servicii de telecomunicaţii;


- cooperarea cu structurile cu atribuţii în domeniul telecomunicaţiilor interne şi internaţionale, organizaţiile care desfăşoară servicii de poştă, autorităţi naţionale competente, instituţiile Comisiei Europene şi comunitare, precum şi alte entităţi de profil;


- cooperarea cu preşedintele Oficiului pentru concurenţă şi protecţia consumatorilor în chestiuni legate de punerea în aplicare a drepturilor părţilor care utilizează servicii poştale şi de telecomunicaţii, precum şi cu Consiliul Naţional al Audiovizualului.

- analiza şi evaluarea funcţionalităţii pieţelor de telecomunicaţii şi servicii poştale;

- intervenţii în probleme referitoare la funcţionarea pieţelor de telecomunicaţii şi servicii poştale, inclusiv pentru echipamentele de telecomunicaţii, din proprie iniţiativă sau la sesizări depuse de către entităţi interesate, în special utilizatori şi societăţi de telecomunicaţii, pentru luarea de decizii cu privire la aceste aspecte în cadrul domeniului de aplicare specificat de Regulamentul (UE) nr. 531/2012 al Parlamentul European şi Consiliului din 13 iunie 2012;

- exercită controlul operatorilor de reţele publice de telecomunicaţii şi furnizorilor de servicii de telecomunicaţii destinate publicului în domeniul de aplicare a obligaţiilor prevăzute de Legea datelor cu caracter personal; 

- soluţionează litigiile dintre societăţile de telecomunicaţii, care sunt de competenţa Preşedintelui UKE;


- soluţionează litigiile dintre un operatorii de televiziune terestră şi un retransmiţător;


-  se pronunţă asupra calificărilor profesionale în domeniul telecomunicaţiilor, în conformitate cu regulamentele specifice;


- analizează crearea condiţiilor pentru dezvoltarea serviciilor naţionale de radiocomunicaţii, pentru asigurarea numărului de frecvenţe necesare şi a accesului la resursele orbitale pentru statul polonez;


- îndeplineşte sarcini specifice privind apărarea naţională, securitatea statului, ordinea şi siguranţa publică.

Conform prevederilor art. 192 din Legea telecomunicaţiilor, Preşedintele UKE este numit de Seim
, cu acordul Senatului, la solicitarea primului-ministru. Mandatul preşedintelui UKE are o durată de 5 ani. Ministrul competent, la cererea preşedintelui UKE, numeşte preşedintele adjunct al Oficiului din rândul persoanelor selectate printr-un proces de recrutare deschis, competitiv. 

Condiţii: 

- diplomă de master sau echivalentul acesteia; 

-  cetăţenie poloneză; 

- drepturi depline; 

- nu a fost condamnat de un tribunal şi nu există o sentinţă dată pentru comiterea unei infracţiuni intenţionate sau a unei infracţiuni fiscale intenţionate; 

- competenţe manageriale; 

- vechime de cel puţin 6 ani în muncă şi cel puţin 3 ani într-o funcţie de conducere; 

- competenţe recunoscute în domeniul de activitate.

Preşedintele UKE îşi îndeplineşte atribuţiile prin intermediul Oficiului de Comunicaţii Electronice. UKE este format dintr-un Cartier general, aflat la Varşovia, şi 16 birouri regionale, ale căror competenţe se extind pe întreg teritoriul voievodatelor. 


Managerii birourilor regionale pot face inspecţii administrative în numele preşedintelui Oficiului de Comunicaţii Electronice. Toate birourile regionale sunt echipate cu staţii fixe şi mobile de măsurare a undelor radio, sunt echipate cu sisteme de antenă satelit, instrumente de măsurare şi echipamente IT specializate utilizate pentru a îndeplini aceste sarcini.


În cadrul acestor structuri funcţionează trei comisii de examinare pentru operatorii de echipamente de radio: serviciul de radio amatori, servicii de radio aeronautice şi serviciul de radio maritim.


Activitatea preşedintelui UKE este coordonată de ministrul competent pentru comunicaţii.

Oficiul pentru Comunicaţii Electronice (UKE) se compune din următoarele structuri:

- Biroul preşedintelui; - Biroul Directorului General; - Departamentul pentru comerţul cu amănuntul pe piaţa telecomunicaţiilor; - Departamentul pentru comerţul angro pe piaţa telecomunicaţiilor; - Departamentul de analiză a pieţei de telecomunicaţii; - Departamentul poştă; - Departamentul pentru managementul resurselor de frecvenţă; - Departamentul de tehnologie; - Departamentul pentru monitorizare şi aplicare; - Departamentul pentru afaceri interne; - Departamentul juridic; - Departamentul de dezvoltare a infrastructurii; - Departamentul cooperare internaţională; - Biroul finanţe şi buget; - Biroul pentru personal şi administraţie; - Biroul IT.
� http://www.ancom.org.ro/


� http://www.gesetze-im-internet.de/begtpg/BJNR200900005.html


� http://www.ictregulationtoolkit.org/en/toolkit/docs/Document/2347


� http://www.arcep.fr/


� http://www.legislation.gov.uk/ukpga/2002/11/contents


� http://en.uke.gov.pl/files/?id_plik=41

